open-index/open-wikipedia-markdown huggingface dataset:
Základy

**Základy** môžu byť:
* množné číslo od slova základ
* v stavebníctve: spodná časť stavby, pozri základy (stavba)
* v matematike: Euklidovo dielo (Στοιχεῖα/Stoicheia, lat. Elementa), pozri Základy (dielo)
František Tomášek (politik)

**František Tomášek** (* 12. marec 1869, Kukleny – † 4. október 1938, Praha) bol český a československý politik a novinár, prvý predseda Revolučného národného zhromaždenia, prvého parlamentu novovzniknutej Republiky československej.

## Životopis
Vyštudoval históriu, po štúdiách pracoval ako novinár a zapájal sa do českého pokrokového, omladinárskeho a neskôr socialistického hnutia. V roku 1895 vstúpil do sociálno-demokratickej strany, bol spoluzakladateľom mesačníka *Akademie*, neskôr pracoval v *Práve lidu*. Pôsobil ako spravodajca *Práva lidu* vo Viedni. Vo Viedni sa stal šéfredaktorom *Dělnických listů* ((1905-18) a predsedom výkonného výboru strany pre Dolné Rakúsko.

V rokoch 1907 a 1911 bol zvolený za poslanca Ríšskej rady (za vidiek okresu Moravská Ostrava). Poslancom bol až do roku 1918.

Vo Viedni, kde stál na čele českej menšiny, žil 20 rokov. Pred koncom prvej svetovej vojny sa vrátil do Prahy. Bol členom revolučného Národného výboru a 14. novembra 1918 bol zvolený za predsedu Revolučného národného zhromaždenia. 26. mája 1920 bol počas prvej schôdze poslaneckej snemovne Národného zhromaždenia zvolený za jej prvého predsedu. Tento post zastával po celé prvé volebné obdobie. Do roku 1935 bol poslancom snemovne, od roku 1935 do smrti senátorom.

V rokoch 1923-38 stál v čele *Robotníckej akadémie* a bol aktívny v mnohých ďalších kultúrnych inštitúciách. Bol i prekladateľom (najmä Karla Kautského) a tiež publikoval: *Vývojové předpoklady československé revoluce (1923)*. 

Zomrel krátko po prijatí Mníchovskej dohody. Trauma z tejto udalosti urýchlila jeho smrť.

## Zdroje
* 151. schôdza NZ RČS, 17. november 1938 - smútočný prejav Jana Malypetra, predsedu poslaneckej snemovne
* Kdo byl kdo v našich dějinách ve 20. století 

Kategória:Českí politici
Kategória:Poslanci rakúskej Ríšskej rady
Meliatsko-halstattský oceán

**Meliatsko-halstattský oceán** niekedy tiež označovaný ako **Meliatsky oceán** bol úzky bazén, tvorený oceánskym typom kôry, ktorý existoval medzi laurázijským kontinentálnym okrajom  a blokom Tisy. Rifting oceánu začal v pelsóne, v strednom triase. Oceán existoval do strednej až mladšej jury, 175 - 150 Ma, zrejme do konca oxfordu), pravdepodobne fungoval ako zaoblúková panva. Bol subprovinciou Tethýdy, ktorá do karpatskej oblasti zasahovala z východu. Niektorí autori predpokladajú, že bol súčasťou oceánu Neotethys a nebol samostatným oceánskym bazénom. V období riftingu bol oceán široký až 600 km. Uzavretie oceánu, bolo jedným z prvých prejavov alpínskeho vrásnenia v oblasti Karpát a malo významný vplyv na ich ďalšie formovanie.

Názov *Meliatsky oceán* bol odvodený z pomenovania obce Meliata v rožňavskom okrese, kde boli objavené metamorfované permské až triasové horniny pôvodne zadelené do gemerika, ktoré v neskoršom období geológovia vyčlenili ako samostatnú jednotku meliatikum. Význam oblasti objavili a ako prví popísali vo viacerých prácach medzi rokmi 1973 a 1985 geológovia Heinz Kozur a Rudolf Mock, najprv v mezozoických jednotkách Vnútorných Západných Karpát a neskôr aj v juvavických príkrovoch Nördliche Kalkalpen.

V súčasnosti sú za pozostatky meliatsko-halstattského oceánu, ktorý existoval od stredného triasu (anis) po strednú až vrchnú juru považované najmä horniny subdukčnej melanže meliatika. Tvorí ju predovšetkým meliatska a jaklovská jednotka so slabo alebo vôbec nemetamorfovanými fragmetami ofiolitov a olistostrómy hlbokovodných rádiolaritov. Súčasťou svahov okolitých kontinentov zvažujúcich sa do oceánu bolo i turnaikum a silicikum. Diskutabilná je však ich pozícia rovnako ako vysokým tlakom metamorfovaných hornín (modré bridlice) v príkrove Bôrky. Umiestnenie sutúry po jeho uzavretí, je diskutabilné najmä preto, že bola rozčlenená a pozmenená mladšími treťohornými pohybmi. Niektorí považujú za sutúru rožňavský zlom. Lubenícko-margecianska línia (resp. tzv. folkmárska sutúra) bola považovaná za sutúru po severnej vetve Meliatského oceánu. Pre takéto tvrdenie však neexistujú žiadne štrukúrne dôkazy. Iní kladú sutúru po meliatiku južne od pohoria Bükk. Nie je však vylúčené, že by veky oceánskej kôry v oblasti Spišsko-gemerského rudohoria a pohoria Bükk boli odlišné, čo by znamenalo, že tieto dva celky nemožno spájať do jednej tektonickej jednotky.

## Referencie


Kategória:Paleogeografické oblasti
Kategória:Mezozoikum
Kategória:Geológia Slovenska
Kategória:Geológia Západných Karpát
Kategória:Geológia Álp
Free Bird

„**Free Bird**“ je jeden z najväčších hitov americkej rockovej skupiny Lynyrd Skynyrd, ktorý bol oficiálne vydaný v roku 1974. 

V plnej štúdiovej verzii nahrávka začína gospelovo znejúcim organom, podmazom akoby voľných variácií hry na slide gitaru so spevom vo verziách pripomínajúcim pomalý song v štýle južanského rocku, v druhej časti pieseň graduje pritvrdeným parafrázovaním refrénu do hardrockového duelu dvojice sólových gitár, ktorý bol časopisom Guitar World ohodnotený ako tretie najlepšie gitarové sólo všetkých čias. 

Rozhlasová stanica *[[BBC]] Radio 2* vyhlásila skladbu „Free Bird“ za najlepšiu rockovú skladbu, ktorú podľa jej hodnotení predstihla iba pieseň „Stairway to Heaven“ od skupiny Led Zeppelin. Časopis Rolling Stone dal „Free Bird“ na 191. miesto medzi 500 najlepšími piesňami všetkých čias.

## Nahrávanie skladby
### Štúdiová verzia - r. 1973
* Ronnie Van Zant - spev
* Aaron Thiele - 1964 Gibson Firebird I (rytmická gitara/dvojitá nahrávka sólovej gitary/akustická gitara)
* Gary Rossington - 1969 Gibson SG (slide gitara/rytmická gitara)
* Ed King - basová gitara *1964 Fender Jazz Bass*
* Billy Powell - elektrický klavír *Wurlitzer*
* Bob Burns - bicie
* Roosevelt Gook (producent Al Kooper) - organ, melotron
* Dalton Teasley - Über Badass Electric Fiddle

### Koncertná verzia - 7. júl 1976
* Ronnie Van Zant - spev
* Allen Collins - *1964 Gibson Firebird III* (rytmická a sólová gitara)
* Gary Rossington - *1969 Gibson SG* (slide gitara/rytmická gitara)
* Stevie Gaines - *1958 Gibson Les Paul Custom* (rytmická a druhá sólová gitara)
* Leon Wilkeson - basová gitara *1962 Fender Jazz Bass*
* Billy Powell - *Steinway and Sons Concert Grand Piano* (veľké koncertné krídlo)
* Artimus Pyle - *Slingerland* (bicie)

## Referencie


Kategória:Piesne z 1974
Kategória:Single z 1974
Kategória:Piesne skupiny Lynyrd Skynyrd
Kategória:Skladby storočia
Racibórz

thumb|Racibórz 

**Racibórz** (slov. a nem. *Ratibor*, čes. *Ratiboř*) je mesto v južnom Poľsku, v Sliezskom vojvodstve, blízko hraníc s Českom.

Má rozlohu 74,96 km² a žije tu 60-tisíc obyvateľov (2006).

## Partnerské mestá
*  Kaliningrad, Rusko
*  Kędzierzyn-Koźle, Poľsko
*  Leverkusen, Severné Porýnie-Vestfálsko, Nemecko
*  Opava, Česko
*  Roth bei Nürnberg, Bavorsko, Nemecko
*  Tysmenytsia, Ukrajina
*  Wrexham, Spojené kráľovstvo

## Iné projekty

## Externé odkazy
Oficiálna stránka

Kategória:Mestá v Sliezskom vojvodstve
Kategória:Powiat raciborski
Kategória:Sídla na Odre
Prosečné

**Prosečné** môže byť:
* vrch na Slovensku v Chočských vrchoch, pozri Prosečné (vrch) ()
* geomorfologický podcelok Chočských vrchov, pozri Prosečné (geomorfologický podcelok)
* územie európskeho významu, pozri Prosečné (územie európskeho významu)

* obec v Česku v okrese Trutnov v Královohradeckom kraji, pozri Prosečné (okres Trutnov)
Hammond organ

náhľad|Organ Hammond
[náhľad|Rotujúce ozubené koliesko pri [elektromagnetická cievka|elektromagnetickej cievke.]]
náhľad|Najpopulárnejší model Hammond B3 s Leslie reproduktorom
náhľad|vnútro Leslie reproduktora
**Hammondov organ** je elektromechanický klávesový hudobný nástroj (elektrofón), ktorého prvý prototyp vyrobil v apríli 1935 Laurens Hammond. Pôvodným zámerom výroby organov Hammond bolo nájsť lacnejšiu alternatívu pre klasický kostolný píšťalový organ. 

## Princíp
Organy Hammond pracujú na princípe aditívnej syntézy, t. j. tóny tvoria skladaním približne sínusových vĺn, ktoré sú generované pomocou rotujúcich ozubených *tónových kolies*. Profil ozubenia kolesa je zvolený tak, aby bol generovaný signál požadovaného priebehu. Súčasné organy firmy Hammond generujú svoj zvuk elektronicky. Nástroj má klaviatúru podobnú kostolnému organu.

## Využitie
Tento nástroj si získal veľkú obľubu nielen ako náhrada drahých píšťalových kostolných organov, ale aj ako hudobný nástroj využívaný v populárnej hudbe. Od 60. až 70. rokov je využívaný hlavne v džezovej, bluesovej, rockovej aj gospelovej hudobnej produkcii. Priekopníkmi v popularizácii organu Hammond boli hlavne skupiny ako Procol Harum (Matthew Fisher), Spencer Davis Group (Steve Winwood), Pink Floyd (Richard Wright), Emerson, Lake and Palmer (Keith Emerson), Genesis (Tony Banks), Yes (Rick Wakeman), Deep Purple (Jon Lord), Uriah Heep (Ken Hensley), či Led Zeppelin (John Paul Jones) a na Slovensku (či skôr vtedy ešte len Česko-Slovensku) legendárne Collegium Musicum.

## Leslie alebo rotujúci reproduktor
K atmosfére zvuku Hammond organu určite patrí Leslie, čo je ozvučnica v ktorej sú reproduktory s točiacim mechanizmom, ktorý zmení zvuk organu, ktorý z nich znie na základe Dopplerovho javu ako vibrato. Zvyčajne sa dá meniť rýchlosť rotácie na pomalú a rýchlu. V dnešnej dobe sú už digitálne simulácie Leslie, avšak odborníci tvrdia, že pravé Leslie sa takto nahradiť nedá. Je to skôr otázka praktickosti, keďže Leslie reproduktorové bedne sú pomerne veľké a ťažké, avšak niektoré vyrobené modely boli menšie.

## Pozri aj
* Syntetizátor
* Hudobný nástroj
* Klávesové nástroje

## Iné projekty
 

Kategória:Hudobné nástroje
Kategória:Klávesové nástroje
MacBook Air

alt=|náhľad|MacBook Air (15-inch, M2, 2023)
[right|thumb|[Steve Jobs držiaci prvý MacBook Air]]

**MacBook Air** je ultratenký notebook vyrábaný spoločnosťou Apple Inc. od roku 2008, pričom každý rok je vydaný nový model (pozri tabuľku modelov nižšie). Prvý model (Early 2008) bol predstavený na konferencii Macworld Expo dňa 15. januára 2008. 

V súčasnosti sa MacBook Air Vyrába sa vo veľkosti 13" a 15". Všetky modely sú vybavené SSD diskom a procesormi Apple M1 alebo Apple M2.

MacBook Air patrí medzi najtenšie notebooky vo svete, jeho výška sa pohybuje od 0,4 cm na prednej strane do 1,7 cm vzadu. Šírka (29,5 cm) a hĺbka (19,2 cm). Výrobcom udávaná hmotnosť činí 1,08 kg (11") a 1,34 kg (13").

## Hardware
MacBook Air nepatrí medzi najvýkonnejšie notebooky, túto oblasť Apple obsadzuje modelom MacBook Pro. MacBook Air je cielený na nenáročných užívateľov, ktorí vyžadujú od notebooku ľahkú prenosnosť a dlhú výdrž na batériu. Mimo technické špecifikácie v tabuľke nižšie majú notebooky MacBook Air nasledujúce prvky:

* LCD displej: Uhlopriečka 11" alebo 13", rozlíšenie 1366x768 (11") alebo 1440x900 (13") pixelov; LED podsvietenie
* Webkamera FaceTime HD
* Mikrofón a dva reproduktory
* Podsvietená klávesnica je podobná klávesnici MacBooku
* Touchpad s podporou viacdotykových gest
* Li-Pol akumulátor s udávanou výdržou 7 hodín u 11 "modelu a 12 hodín u 13" modelu so zapnutým Wi-Fi pripojením

## Software
MacBook Air je dodávaný s predinštalovaným aktuálnym operačným systémom OS X. Pre inštaláciu softvéru z CD alebo DVD diskov je možné použiť externý optickú mechaniku alebo mechaniku iného počítača v bezdrôtovej sieti, na ktorom sú nainštalované príslušné ovládače.

## História modelov

## Referencie


Kategória:Hardvér firmy Apple
Marec 2008

## Úmrtia
* 3. marec – Norman Smith, britský hudobník a hudobný producent (* 1923)
* 4. marec – Gary Gygax, americký spisovateľ (* 1938)
* 5. marec – Elfriede Kaunová, nemecka atlétka (* 1914)
* 6. marec – Stanislav Konopásek, československý hokejový reprezentant (* 1923)
* 7. marec – David Gale, americký matematik a ekonóm (* 1921)
* 10. marec – Rudolf Čižmárik, slovenský básnik, prozaik, publicista a prekladateľ (* 1949)
* 10. marec – Radovan Lukavský, český herec (* 1919)
* 11. marec – František Rychtařík, český producent a vydavateľ (* 1945)
* 12. marec – Ľudmila Šunová, slovenská maratónska bežkyňa (behala v slovenskom kroji) (* 1923)
* 14. marec – Chiara Lubichová, zakladateľka a prezidentka Hnutia fokoláre (* 1920)
* 16. marec – Laurus, biskup Ruskej pravoslávnej cirkvi v zahraničí, metropolita Východnej Ameriky a New Yorku (* 1928)
* 18. marec – Anthony Minghella, britský režisér (* 1954)
* 19. marec – Arthur C. Clarke, britský spisovateľ Sci-fi a vynálezca (* 1917)
* 19. marec – Philip Jones Griffiths, waleský fotožurnalista známy svojimi fotografiami z Vietnamskej vojny (* 1936)
* 19. marec – Paul Scofield, britský herec (* 1922)
* 21. marec – George Gross, kanadský športový novinár slovenského pôvodu (* 1923)
* 23. marec – Maximilián Nitra, slovenský scenárista, dramaturg, tvorca námetov, kameraman a režisér (* 1922)
* 24. marec – Richard Widmark, americký herec (* 1914)
* 26. marec – Jakub Šíbr, slovenský cyklokrosár (* 1988)
* 27. marec – Jean-Marie Balestre, bývalý prezident FIA (* 1921)

## Astronómia

## Kozmonautika

## Politika

Kategória:2008
Peter Šolto

**Peter Šolto** je maliar z Prievidze, preferuje olej na plátne. Vytvára surrealistické maľby snových krajín. 

Prvú výstavu mal v novembri 1992 spolu z Jozefom Špeťkom (grafika).

## Externé odkazy
Peter Šolto na myspace

Kategória:Slovenskí maliari
Svätená voda

thumb|Svätená voda
**Svätená voda** (*aqua benedicta, aqua lustralis*)  sa používa v liturgii na pokropenie ľudu, požehnávaných osôb i hmotných vecí. Veriaci sa ňou prežehnávajú. V kostoloch pri vstupných dverách sú nádoby so svätenou vodou, aj v mnohých kresťanských rodinách majú sväteničky. Účinky svätenej vody objasňujú modlitby v obrade posvätenia vody a pokropenia ľudu, keď kňaz prosí, aby nás posilnila, obnovila v nás milosť krstu, pomohla vyprosiť si odpustenie hriechov a dosiahnuť milosť na ochranu proti chorobám a úkladom zla. Veriaci sa svätenou vodou prežehnávajú, aby si tak pripomínali Kristovu vykupiteľskú obetu na kríži. Duchovná účinnosť nie je teda v samotnej vode, ale v modlitbe pri jej požehnávaní, ako aj vo viere, s ktorou je používaná. Preto prežehnanie má byť dôstojné a je chyba, ak sa robí len mechanicky. Svätenou vodou sa prežehnávame pri vstupe na posvätné miesto. Ale nevylučuje sa aj pri odchode z kostola, keď odchádzame do profánneho prostredia. Máme si uvedomiť, že aj mimo kostola sme Božie deti, ktoré Kristus vykúpil svojím krížom a zmŕtvychvstaním. Týmto úkonom si vyprosujeme pomoc a ochranu v bežnom živote.

## Latinská formula
Tradičná latinská formula pre posvätenie znie:

*Exorcizo te, creatura aquæ, in nomine Dei Patris omnipotentis, et in nomine Jesu Christi, Filii ejus Domini nostri, et in virtute Spiritus Sancti: ut fias aqua exorcizata ad effugandam omnem potestatem inimici, et ipsum inimicum eradicare et explantare valeas cum angelis suis apostaticis, per virtutem ejusdem Domini nostri Jesu Christi: qui venturus est judicare vivos et mortuos et sæculum per ignem.*

*Deus, qui ad salutem humani generis maxima quæque sacramenta in aquarum substantia condidisti: adesto propitius invocationibus nostris, et elemento huic, multimodis purificationibus præparato, virtutem tuæ benedictionis infunde; ut creatura tua, mysteriis tuis serviens, ad abigendos dæmones morbosque pellendos divinæ gratiæ sumat effectum; ut quidquid in domibus vel in locis fidelium hæc unda resperserit careat omni immunditia, liberetur a noxa. Non illic resideat spiritus pestilens, non aura corrumpens: discedant omnes insidiæ latentis inimici; et si quid est quod aut incolumitati habitantium invidet aut quieti, aspersione hujus aquæ effugiat: ut salubritas, per invocationem sancti tui nominis expetita, ab omnibus sit impugnationibus defensa. Per Dominum, amen .* 

## Referencie

## Externé odkazy
* Svätená voda - Karl Keating, Čomu skutočne veria katolíci? str. 101, 102 (44 otázka)

Kategória:Náboženstvo
Kategória:Kresťanstvo
Kategória:Krst
Kategória:Exorcizmus
Kategória:Kresťanské pojmy
Kategória:Katolícka liturgia
Kategória:Voda a kresťanstvo
Kategória:Druhy vody
Kategória:Sväteniny
Acherón (mytológia)

**Acherón** alebo **Acheron** () je rieka v gréckej mytológii. Jedna z piatich riek obmývajúcich krajinu mŕtvych (rieka smútku), cez ktorú sa museli preplaviť duše zomretých, aby sa dostali do podsvetia. Prievozníkom na rieke bol Cháron, cesta späť nebola možná.

Kategória:Grécka mytológia
Black Mesa Research Facility

**Black Mesa Research Facility** je tajné výskumné zariadenie v Novom Mexiku v USA. V tejto centrále a na pobočkách po celom svete prebiehajú výskumy rôzneho typu. Má niekoľko sektorov a zón.
***Sektor A** - Pozostáva z tréningových polygónov *(Training Facility)*, kde prebieha výcvik zamestnancov firmy. Trénujú sa tu bezpečnostné sily, ktoré strážia areál spoločnosti a prebieha tu aj vstupný výcvik a školenie vedeckých pracovníkov a administrátorov zariadenia.
***Sektor B** – Coolant Facility
***Sektor C** – Test Labs and Control Facilities *(Testovacie laboratóriá a kontrolné zariadenia)*
***Sektor D** – Office Complex *(administratívny komplex)*
***Sektor E** – Biodome Coplex
***Sektor F** – Lambda Reactor Core Complex *(Komplex Lambda)*. Nachádza sa tu jadrový reaktor zabezpečujúci chod celého zariadenia.
***Sektor G** – Hydro Electric *(Systém kanálov a zavodňovania)*.

Kategória:Half-Life
Klávesový nástroj

thumb
[thumb|[Bandónium]]
**Klávesový nástroj** (skrátene nazývaný aj **klávesy**) je hudobný nástroj, na ktorom sa hrá pomocou klaviatúry. Najznámejším klávesovým nástrojom je klavír, medzi najstaršie klávesové nástroje patrí organ. Poznáme aj ďalšie mechanické, elektromechanické a elektronické klávesové nástroje.

## Zoznam klávesových nástrojov
### [[Chordofóny]]
* Klavichord
** Spinet
** Čembalo
* Klavír
* Tangent piano
* Bowed Clavier
* organistrum

### [[Aerofóny]]
* Akordeón
* Bandónium
* Koncertina
* Harmónium
* Heligónka 
* Melodeon (americký organ)
* Melodika (fúkacia hramonika s klávesmi)
* Organ

### [[Idiofóny]]
* Zvonkohra
* Celesta 
* Glasschord

### [[Elektrofóny]]
* Chamberlin
* Continuum
* Elektrický klavír
** Clavinet
** Pianet
** Rhodes piano
** Elektrický klavír Wurlitzer
* Digitálny klavír
* Dubreq Stylophone
* Elektronické klávesy
* Elektronický klavír
** Elektronický klavír Rhodes
* Elektronický organ
** Hammond
** Farfisa
* Keytar
* Melotrón
* Music workstation
* Ondes Martenot
* Syntetizátor 
** Moogov syntetizátor
* Sampler (hudobný nástroj)

## Pozri aj
* Sachsova-Hornbostelova klasifikácia hudobných nástrojov

## Iné projekty
Kabaret

[thumb|''[Henri de Toulouse-Lautrec: Maurský tanec*]]
*'Kabaret** (francúzsky ''cabaret'' - krčma) je malá scéna so zábavným, humoristickým, hudobným alebo tanečným programom. Obsahuje [[šansón]]y, [[skeč]]e. Program sa skladá z jednotlivých hudobných, speváckych, tanečných alebo scénických výstupov. Programom prevádza [[konferencier]]. Kabaretné piesne sú označované tiež termínom [[kabaretné kuplet]]y. Ľahší kabaret s prevažujúcim hudobným programom je označovaný slovom **šantán'''.

Kategória:Divadlo
Leixlip

thumb|Leixlip
**Leixlip** (ír. *Léim an Bhradáin*) je mesto vo východnej časti Írska, v grófstve Kildare, súčasť dublinskej aglomerácie. 
V roku 2016 tu žilo 15 504 obyvateľov.  

Mesto leží cca  západne od centra Dublinu, na sútoku riek Liffey a Rye Water, v blízkosti hraníc s grófstvami Dublin a Meath. Cez Leixlip vedie hlavná železničná trať Dublin - Sligo s 2 stanicami (Louisa Bridge, Confey) a okrajom vedie diaľnica M4 Dublin - Kinnegad. 

V meste sídlia pobočky firiem Intel a Hewlett-Packard. Z historických pamiatok vyniká zámok Leixlip Castle, vila Castletown House a veža The Wonderful Barn.

## Partnerské mestá

* Bressuire, Francúzsko
* Niles, Illinois, USA

## Referencie


## Iné projekty

## Externé odkazy
* Oficiálna stránka

Kategória:Mestá v grófstve Kildare
Celbridge

**Celbridge** (ír. *Cill Droichid*) je mesto vo východnej časti Írska, v grófstve Kildare. Žije tu 17 262 obyvateľov (2006). Mesto je súčasťou dublinskej aglomerácie.

Nachádza sa približne  západne od Dublinu na rieke Liffey, v blízkosti hranice s grófstvom Dublin. Celbridge leží na križovatke hlavných ciest R403 a R405, južne od diaľnice M4. Mesto je napojené na mestskú dopravu v Dubline, s centrom mesta ho spájajú linky č. 67, 67A a 67X. 

Narodil sa tu Arthur Guinness, žije tu spevák Damien Rice. 

Kategória:Mestá v Írsku
Kategória:Mestá v grófstve Kildare
Maynooth

**Maynooth** () je mesto vo východnej časti Írska, v grófstve Kildare. Žije tu 10 715 obyvateľov (2006) a je súčasťou dublinskej aglomerácie. 

Leží cca  západne od Dublinu na pravom brehu rieky Rye Water. Severne od mesta prechádza hranica grófstva Meath a cez mesto vedie koryto Royal Canal. Je lokalizované na križovatke ciest R148, R405, R406 a R408, pri diaľnici M4 Dublin – Kinnegad a na hlavnej železničnej trati z Dublinu do Sliga.

Dominantami mesta sú zámok Maynooth Castle a rezidencia Carton House. Vysoké školstvo reprezentujú St. Patrick's College a National University of Ireland.

## Iné projekty

Kategória:Mestá v grófstve Kildare
Subaru

right|thumb|Subaru 1500
right|thumb|Subaru Impreza
right|thumb|Subaru Legacy
right|thumb|Subaru Forester
right|thumb|Subaru Baja
**Subaru** (スバル) je divízia výroby automobilov japonského dopravného konglomerátu Fudži džúkógjó (Fudji Heavy Industries).

Automobilka Subaru je medzinárodne známa svojím použitím motorov boxer vo väčšine svojich vozidiel s objemom nad 1500 cm³ a takisto použitie pohonu všetkých kolies, ktoré Subaru zaviedlo v roku 1972. Tiež ponúka množstvo turbodúchadlom prepĺňaných verzií modelov, ako Impreza WRX.

Konglomerát Fudži džúkógjó, ktorý je materskou spoločnosťou Subaru, je v súčasnosti v čiastočnom partnerstve so spoločnosťou Tojota džidóša, ktorá vlastní 16,5% z FHI.

## História
História značky Subaru je spojená so vznikom leteckého laboratória v roku 1917, ktorú založil Čikuhei Nakadžima. V roku 1931 sa spoločnosť premenovala na Nakadžima hikóki a stala sa v období 2. svetovej vojny najväčším japonským výrobcom vojenských lietadiel.

V roku 1946 vzniká reorganizáciou Nakadžima hikóki spoločnosť Fudži sangjó, ktorá začína vyrábať skútre Fuji Rabbit. Prvý automobil Subaru (model Subaru 1500) bol vyrobený v roku 1954.

## Produkcia
### Historické modely
* 360
* 1500
* 1000
* R-2 (1969–1972)
* Alcyone XT
* Alcyone SVX
* Baja
* Bighorn
* BRAT
* FF-1 G
* FF-1 Star
* Justy / Tutto
* Leone
* Sumo
* Rex
* Traviq
* Vivio
* Libero

### Súčasné modely
* BRZ
* Exiga
* Forester
* Impreza
** WRX & WRX STi
** Outback Sport / Gravel Express / RV
* Justy
* Legacy / Liberty
** Outback / Grand Wagon / Lancaster
* Tribeca
* XV
* Dex
* Pleo
* R1
* R2
* Sambar
* Stella

## Referencie

## Iné projekty

## Externé odkazy
*Oficiálna webstránka
*Fuji Heavy Industries 
*Subaru Global 

Kategória:Japonské automobilky

Kategória:Organizácie založené v 1953
Kategória:Výrobcovia motorov
Suzuki

thumb|Suzulight z roku 1955
thumb|Suzuki Swift
right|thumb|Suzuki Grand Vitara XL-7

**Suzuki kabušiki gaiša** ( - doslova: „Suzuki akciová spoločnosť“; medzinárodne vystupuje pod názvom **Suzuki Motor Corporation**) je japonský výrobca automobilov, motocyklov, lodných motorov a ďalších.

## Automobily
### Súčasná produkcia
* Suzuki Vitara (od 2015)
* Suzuki Alto
* Suzuki Grand Vitara II (od 2005)
* Suzuki Ignis (od 2006)
* Suzuki Jimny (od 1998)
* Suzuki Splash (od 2008)
* Suzuki Swift II (od 2004)
* Suzuki SX4 (od 2006)
* Suzuki XL7 (od 2006)

### Staršie modely
* Suzuki Baleno
* Suzuki Grand Vitara
* Suzuki Liana
* Suzuki Samurai
* Suzuki Swift
* Suzuki Vitara
* Suzuki Wagon R+

## Motocykle
* Suzuki Bandit
* Suzuki Burgman
* Suzuki DR
* Suzuki RF
* Suzuki GS
* Suzuki GSR
* Suzuki GSX
* Suzuki GSX-R
* Suzuki Hayabusa
* Suzuki Intruder
* Suzuki Marauder
* Suzuki RM
* Suzuki SV
* Suzuki Van Van
* Suzuki V-Storm
* Suzuki RM-Z

## Iné projekty


Kategória:Výrobcovia motocyklov
Kategória:Automobilky
Toyota

[náhľad|[Toyota Avensis]]
[náhľad|[Toyota Celica]]
[náhľad|[Toyota Supra]]
[náhľad|[Toyota Corolla]]
[náhľad|[Toyota Hilux]]
[náhľad|[Toyota Land Cruiser]]
[náhľad|[toyota FJ Cruiser]]
**Toyota Motor Corporation**  (jap. トヨタ自動車株式会社 – transkripcia: *Tojota džidóša kabušiki gaiša*, doslovný preklad: *Tojota automobilová akciová spoločnosť*) je japonská automobilka, ktorá sídli v Toyote, Aichi. V roku 2013 zamestnávala 333 498 ľudí po celom svete a v januári 2014 bola štrnástou najväčšou spoločnosťou na svete podľa obratu. Podľa produkcie bola v roku 2012 Toyota najväčšou automobilkou na svete. V júli roku 2012 automobilka vyrobila svoje 200-miliónte vozidlo. Toyota je tiež prvou automobilkou na svete, ktorá ročne vyrobí viac ako 10 miliónov automobilov.

Spoločnosť založil v roku 1937 Kiichiro Toyoda, ako vedľajšiu spoločnosť firmy Toyota Industries jeho otca.

## Súčasné a nevýrobné vozidlá

## Referencie

## Iné projekty

## Externé odkazy
* Toyota Global
* Toyota Automobile Museum in Aichi, Japan
* Toyota Motorsport GmbH official site

## Zdroj


Kategória:Nikkei 225
Kategória:Japonské automobilky
Kategória:Podniky obchodované na Tokijskej burze
Kategória:Podniky obchodované na Newyorskej burze
Kategória:Výrobcovia motorov
Kategória:Podniky v robotike
Kategória:Organizácie založené v 1937
Legionár

**Legionár** môže byť:
* príslušník légie, pozri légia
* príslušník Česko-slovenských légií, pozri Česko-slovenské légie
* hovorovo: športovec, člen hráčskeho tímu, ktorý dočasne pôsobí v cudzom mužstve
* časopis v ČSR, pozri Legionár (časopis)
* film z roku 1998, pozri Legionár (film)
Výprava

**Výprava** môže byť:
* cesta, obyčajne viacerých ľudí, ktorej cieľ má spravidla ambiciózny charakter
* vypravenie, odoslanie
* vo filme a divadle: 
** scénická úprava
** súbor dekorácií k scénickej úprave
* na železnici: vpúšťanie, vypravovanie dopravného prostriedku, obyčajne vlaku na trať
* zriedkavo: výlet, cestovanie vôbec
* zastarano: výbava

## Pozri aj
* expedícia
Bumerang

**Bumerang** môže byť:

* zbraň, pôvodne z dreva, ktorá sa v prípade, ak nezasiahne cieľ, vráti, pozri bumerang (zbraň)
* stav, keď dôsledok postihuje pôvodcu, zväčša v negatívnom zmysle, pozri bumerangový efekt
* slovenská rozhlasová relácia 60. rokov, v ktorej účinkovali Milan Lasica a Július Satinský, pozri Bumerang (rozhlasová relácia)
* televízna relácia STV, pozri Bumerang (televízna relácia)
* film z roku 1992 s Eddie Murphym, pozri Bumerang (film z roku 1992)
Akordeón

thumb
**Akordeón** je hudobný nástroj, pri ktorom sú zdrojom zvuku kovové jazýčky, rozochvievané prúdom vzduchu. Ten je získavaný pohybom mechu. Pre ovládanie nástroja slúžia dve skupiny klávesov. Akordeón patrí medzi aerofóny.

## Dejiny
Akordeón sa prvýkrát v dejinách objavil v roku 1829. Vtedy si dal  viedenský výrobca nástrojov Demian patentovať nástroj – Accordion. Nástroj vznikol zdokonalením Buschmannovej handäoliny, ktorá bola vynájdená v roku 1812. Ale v mnohých štátoch sa na dlhú dobu vžil názov harmonika (harmonika bolo súhrnné označenie nástrojov približne o sto rokov starších, založených na celkom inom princípe). V týchto štátoch sa ale slovom harmonika označovali nástroje ako sú händaolina, accordion, bandonion atď. Z týchto nástrojov sa dnes uplatňuje hlavne akordeón. Ide o chromatický nástroj rovnako-zvučný. Z hľadiska širšieho rozdelenia nástroja sa dá akordeón považovať za aerofón, najviac ho však vystihuje označenie idiofon. V akordeóne vzniká tón kmitaním jazýčkov, ktoré sú rozkmitávané prúdiacim vzduchom, ktorý je buď nasávaný, alebo vytlačovaný mechom akordeónu.

## Typy akordeónov
* Bandoneon
* Koncertina
* Melodeón
* Heligónka
* Chromatická gombíková harmonika

### Klávesový akordeón
Pianový alebo klávesový akordeón má v diskantovej časti klaviatúru s rozsahom väčšinou od dvoch do troch oktáv.

## Slovenskí akordeonisti

## Pozri aj
* Hudobný nástroj
* Klávesové nástroje

## Iné projekty

## Externé odkazy
* http://www.harmonika.wz.cz
* http://www.heligonka.sk/
* http://harmoniky.kvalitne.cz/ 
* Český rozhlas

Kategória:Hudobné nástroje
Kategória:Klávesové nástroje
Jan Černý

**Jan Černý** (* 4. marec 1874, Uherský Ostroh, okres Uherské Hradiště – † 10. apríl 1959, Uherský Ostroh) bol český politik a úradník. Zastával dvakrát funkciu predsedu česko-slovenskej vlády, okrem toho tiež pôsobil ako minister vnútra.

Jan Černý vyštudoval práva na právnickej fakulte Karlovej univerzity v Prahe. V roku 1899 nastúpil ako zamestnanec hodonínskeho okresného hajtmanstva. Od roku 1908 pôsobil ako úradník na ministerstve verejných vecí vo Viedni.

V roku 1912 sa Jan Černý stal prednostom moravského miestodržiteľstva v Brne, ktorým zostal až do roku 1918. Pri vyhlasovaní samostatného štátu sa podieľal na preberaní úradu do českých rúk.

V rokoch 19201928 bol Jan Černý prezidentom politickej krajinskej správy na Morave, potom až do roku 1939 pôsobil vo funkcii krajinského prezidenta Moravskosliezskej krajiny. Počas svojho pôsobenia vo vládnych funkciách bol na týchto postoch zastupovaný.

15. septembra 1920 sa stal predsedom vlády a ministrom vnútra takzvanej úradníckej vlády. Na poste ministra vnútra zostal i po zostavení novej vlády, ktorú viedol Edvard Beneš. Po vzniku 1. Švehlovej vlády sa vrátil ku svojej úradníckej práci na Morave.

Po druhý raz sa stal predsedom úradníckej vlády v roku 1926 (18. marca12. októbra), ministrom vnútra potom zostal až do roku 1929. V tejto funkcii pôsobil i vo vládach agrárnikov Františka Udržala a Jana Malypetra a v roku 1938 i v úradníckej vláde generála Jana Syrového, ktorá prijíma Mníchovskú dohodu.

V marci 1939 požiadal Jan Černý na vlastnú žiadosť o penzionovanie, v máji bol penzionovaný a svoj život dožil v ústraní v Uherskom Ostrohu, kde i v roku 1959 zomrel.

## Iné projekty

## Externé odkazy
* Jan Černý  - životopis na stránkach Úradu vlády Českej republiky

Kategória:Predsedovia vlády Česko-Slovenska
Kategória:Signatári Zákona o autonómii Slovenskej krajiny
Kategória:Absolventi Právnickej fakulty Karlovej univerzity
Kategória:Nositelia Radu Izabely Katolíckej
Kategória:Nositelia Radu Františka Jozefa
Brockenské strašidlo

**Brockenské strašidlo** alebo **Brockenský prízrak** alebo **Brockenské vidmo** je gloriola na hmle. Vzniká vtedy, keď sa Slnko nachádza v oblasti nízko nad obzorom. Tieň, ktorý vrhá pozorovateľ, sa zobrazuje na hornej hranici hmly a okolo tohoto tieňu sa zobrazuje kruh dúhových farieb.

## Iné projekty

Kategória:Meteorológia
Lietajúce zariadenie

**Lietajúce zariadenia** v súčasnosti tvoria niekoľko skupín, ktoré sa odlišujú viacerými aspektmi súčasne (spôsob prekonania tiaže, závislosť na zemskom povrchu, atď.). Vyprofilovali sa hlavne tieto skupiny:

* padáky
* draky
* lietadlá
* rakety
* kombinované (raketoplán = lietadlo + raketa)

Kategória:Letectvo
Úrad humanitárnej pomoci Európskej komisie

right|thumb|Lietadlo ECHO

**Úrad humanitárnej pomoci Európskej komisie** (angl. *European Commission Humanitarian Office*), skratka **ECHO**, je organizácia založená v roku 1992, aby pomáhala koordinovať humanitárnu pomoc zo zdrojov Európskej únie a jej členských štátov. Poskytuje pomoc ľuďom v núdzi bez ohľadu na rasu, náboženstvo, farbu pleti.

V roku 2013 vynaložila EÚ prostredníctvom ECHO 1,35 miliardy eur na mimoriadnu pomoc. EÚ je každoročne druhým najväčším darcom humanitárnej pomoci už od roku 2000 (dáta sú k dispozícii do roku 2012). Spolu s členskými štátmi je EÚ najväčším darcom humanitárnej pomoci na svete; napríklad v roku 2009 poskytla EÚ viac než 50 % všetkej humanitárnej pomoci. Projekty financované ECHO každý rok pomôžu viac než 120 miliónom ľudí v 90 rôznych krajinách.

ECHO pre svoje humanitárne zásahy nerealizuje priame programy pomoci, ale financuje operácie prostredníctvom siete viac ako než 200 partnerov (nevládne organizácie, agentúry OSN a medzinárodne organizácie ako hnutie Červeného kríža/Červeného polmesiaca). V roku 2013 malo ECHO 44 pobočiek v 39 krajinách v ktorých pôsobilo 149 medzinárodných expertov na humanitárnu problematiku a 315 miestnych zamestnancov. Pobočky poskytujú analýzy aktuálnych potrieb i predpovede budúcich potrieb v danej krajine či regióne, prispievajú k vývoju stratégií zásahov a rozvoju politiky, poskytujú technickú podporu operáciam financovaným ECHO, zaisťujú dostatočnú kontrolu týchto zásahov a uľahčujú koordináciu jednotlivých darcov v terénue.

Okrem financovania humanitárnej pomoci zodpovedá ECHO navyše za mechanizmus civilnej ochrany EÚ. Tento mechanizmus vznikol v roku 2001 a podporuje spoluprácu národných orgánov pre oblasť civilnej ochrany z celej Európy. V súčasnosti sa mechanizmu zúčastňuje 31 štátov; všetkých 28 členských štátov EÚ a ďalej Island, Nórsko a Severné Macedónsko. 

Keď EÚ v roku 2012 dostala Nobelovu cenu za mier, prijala Barrosova Komisia menom EÚ finančnú odmenu a pridelila ju novej iniciatíve *Deti mieru*. V roku 2013 bolo na projekty *Deti mieru* určených približne 2 milióny eur. Táto čiastka bola pre rok 2014 navýšená na 4 milióny eur.

## Verejná mienka
Špeciálny prieskum *Eurobarometer* v oblasti humanitárnej pomoci z roku 2012 ukázal, že občania v Európe vykazujú vysokú mieru solidarity s obeťami konfliktov a prírodných pohrôm za hranicami. 9 z 10 občanov si myslelo, že „je podstatné, že EÚ financuje humanitárnu pomoc za svojimi hranicami“ a 8 z 10 sa domnievalo, že „koordinovaná akcia civilnej ochrany EÚ je účinnejší než individuálne akcie jednotlivých štátov“.

## Referencie


## Externé odkazy
* Oficiálna stránka 
* EU development activities 

## Zdroj

Kategória:Humanitárne organizácie
UNIX-like operačný systém

thumb|Diagram vzťahov medzi niektorými Unix a Unix-like systémami
**UNIX-like operačný systém** alebo **UNIXu podobný operačný systém** (, skrátene **UN*X**, ***nix**) je označenie pre viacúlohový a viacpoužívateľský operačný systém, vychádzajúci z filozofie operačného systému Unix. Teoreticky je každý Unix systém Unix-like, ale v praxi sa ako Unix-like označujú iba systémy, ktoré nie sú Unix.

Na rozdiel od rôznych klonov Unixu, ktoré sú zväčša proprietárnym vlastníctvom rôznych firiem a ich licencia nedovoľuje volné šírenie a úpravy kódu, mnohé Unix-like operačné systémy majú otvorený zdrojový kód a je možné ich voľné šírenie a upravovanie. Na označenie takýchto systémov sa občas používa termín *Freenix*. Z týchto dôvodov nastal, hlavne v priebehu 90-tych rokov minulého storočia, taký búrlivý vývoj, že počet ich implementácií mnohonásobne prevýšil počet komerčne vyvíjaných Unixov. Niektoré firmy dokonca pristúpili na to, že zdrojové kódy svojich Unixových operačných systémov uvoľnili a sprístupnili.

Na Unix-like báze je založené veľké množstvo dnes používaných operačných systémov na serveroch i osobných počítačoch.

Medzi najrozšírenejšie a najznámejšie Unix-like systémy v súčasnosti patria Linux, Mac OS X, Solaris  ako aj systémy z rodiny BSD (FreeBSD, NetBSD, OpenBSD).

## Referencie

## Zdroj

Kategória:Počítačová terminológia
Kategória:Unix
Kategória:Linux
Kategória:Operačné systémy
Karol Joseph Bobko

**Karol Joseph „Bo“ Bobko** (* 23. december 1937, New York, USA† 17. august 2023, Half Moon Bay, Kalifornia) bol americký astronaut poľského pôvodu z programov MOL, Apollo, Skylab a STS - letov s raketoplánmi.

## Život
### Mladosť a výcvik
Po základnej škole bol študentom Brooklyn Technical High School v New Yorku. Na akadémii vojenského letectva (USAF Academy) získal titul inžinier v roku 1959. Po absolvovaní univerzitných štúdií v Južnej Karolíne (University of Southern California) získal v roku 1970 titul magistra kozmických vied. V júni 1966 bol vybraný pre vojenský kozmický Program MOL. V roku 1969 sa stal členom skupiny pripravujúcich sa amerických kozmonautov NASA. Bol členom tímu Skylab Medical Experiments Altitude Test. Potom bol členom podpornej posádky programu Sojuz-Apollo. A ešte neskôr sa zacvičil pre lety na raketoplánoch. Stal sa 115 kozmonautom Zeme. Mal prezývku Bo.

### Lety do vesmíru
Po prvýkrát letel vo vylepšenom raketopláne Challenger v apríli 1983 z Kennedyho vesmírneho strediska na Floride. Veliteľom bol Paul Weitz, v štvorčlennej posádke boli ďalej Dr. Franklin Musgrave a Donald Peterson. Hlavnou a tiež splnenou úlohou letu bolo vypustiť na orbitálnu dráhu veľkú družicu TDRS-1. Pristáli po piatich dňoch na základni Edwards.

Pri druhom lete o dva roky neskôr bol už veliteľom lode. Letel na raketopláne Discovery spoločne so šiestimi ďalšími kozmonautmi, medzi ktorými bol aj senátor Jake Garn, ďalej Donald Williams, Dr. Margaret Seddonová, Stanley Griggs, Dr. Jeffrey Hoffman a technik firmy McDonnell Douglas Charles Walker. Štartovali opäť na Floride, tiež pristátie bolo zhodné s prvým letom. Na orbite vypustili družice Anik C-1 a Leasat 3. Druhá družica však po vypustení nezačala fungovať napriek mnohým pokusom kozmonautov ju opraviť. Každý taký neúspech ovplyvnil finančný výťažok letu.

Ešte v tom istom roku letel po tretíkrát. Bol to let financovaný armádou, čisto vojenský. Štart aj pristátie bolo rovnaké, aj keď všetko v tajnosti, na palube raketoplánu Atlantis bol plukovník Bobko, pplk. David Hilmers, plk. Robert Stewart a major William Pailes. Počas štyroch dní na orbite vypustili dve identické špionážne družice USAF typu DSCS III.

Počas svojich troch letov strávil vo vesmíre 16 dní.

* STS-6 , Challenger (4. apríl 1983 – 9. apríl 1983) 
* STS-51-D, Discovery  (12. apríl 1985 – 19. apríl 1985)
* STS-51-J, Atlantis  (3. október 1985 – 7. október 1985)

### Po letoch
K 1. januáru 1989 odišiel z NASA. V rokoch 1999 - 2001 býval v Houstone.

## Referencie


## Literatúra
*

## Externé odkazy
*  Bobko, K.J. v Malej encyklopedii kosmonautiky
*  Biografia v katalógu SPACE.40

Kategória:Kozmonauti USA
Kategória:Osobnosti USA poľského pôvodu
Kategória:Osobnosti z New Yorku
Athy

thumb|Athy
**Athy** (ír. *Baile Átha I*) je mesto vo východnej časti Írska, v  grófstve Kildare 
V roku 2016 tu žilo 9 677 obyvateľov.

Leží  juhozápadne od Dublinu na rieke Barrow, priamo v meste sa do rieky vlieva koryto Grand Canal (tzv. Barrow Line). Mesto sa nachádza na križovatke ciest R417 Monasterevin - Carlow, N78 Kilcullen - Castlecomer, R418, R428 a na železničnej trati Kildare - Kilkenny. Južne a západne od mesta prechádza hranica s grófstvom Laois.

Mesto sa spomína v básni Patricka Kavanagha "Lines written on a Seat on the Grand Canal, Dublin" a viacerých ľudových piesňach ("Johnny I Hardly Knew Ye", "Lannigans Ball", "We're on the Road to Sweet Athy"). 

## Osobnosti mesta
* Ernest Shackleton (* 1874 - † 1922), britský polárny bádateľ 
* Zoltan Zinn-Collis (* 1940 – † 2012), Slovák preživší holokaust

## Partnerské mestá
* Grandvilliers, Francúzsko

## Referencie


## Iné projekty

## Externé odkazy
* Oficiálna stránka 

Kategória:Mestá v grófstve Kildare
Kildare (mesto v Írsku)

thumb|Kildare
**Kildare** (ír. *Cill Dara*) je mesto vo východnej časti Írska, v grófstve Kildare. V roku 2011 tu žilo 8 142 obyvateľov

Mesto leží  juhozápadne od Dublinu, na križovatke ciest R401, R413, R415, pri diaľnici M7 Naas - Port Laoise a na hlavnej železničnej trati Dublin - Galway/Cork. V meste sa od hlavnej trate oddeľuje železničná trať do Kilkenny. 

V Kildare sa nachádza národný žrebčinec Irish National Stud, ktorého súčasťou sú aj japonské záhrady. 

## Osobnosti mesta
* Brigita Írska (* okolo 451 - † 523), svätica, patrónka Írska
* Devon Murray (* 1988), herec

## Partnerské mestá
*   Corps-Nuds, Francúzsko

## Referencie


## Iné projekty

## Externé odkazy
* Oficiálna stránka

Kategória:Mestá v grófstve Kildare
Naas

**Naas** (ír. *An Nás*) je mesto vo východnej časti Írska, v  grófstve Kildare. Je správnym strediskom grófstva a žije tu 20 044 obyvateľov (2006), pričom je najľudnatejším mestom grófstva.

Mesto leží  juhozápadne od Dublinu, južne od rieky Liffey a koryta Grand Canal, okrajom mesta preteká vedľajšia vetva kanála, tzv. Naas Branch. Ďalej je lokalizované na križovatke ciest R407, R409, R410, R411, R445 a R448, pri meste začína diaľnica M7. Severne od mesta prechádza hlavná železničná trať Dublin - Galway/Cork, stanica v obci Sallins obsluhuje aj Naas.

V meste stojí moderný komplex nemocnice Naas General Hospital a dve dostihové dráhy. Mesto zaznamenáva v posledných rokoch dynamický rast, sídlia tu pobočky firiem Intel, Hewlett Packard a Xilinx.

## Partnerské mestá
*  Allaire, Francúzsko
*  Casalattico, Taliansko
*  Dillingen an der Donau, Nemecko
*  Omaha, Nebraska, USA
*  St Davids, Spojené kráľovstvo

## Referencie


## Iné projekty

## Externé odkazy
* 

Kategória:Mestá v grófstve Kildare
Marián Leško

**Marián Leško** (* 1. august 1954, Prešov) je slovenský novinár, politický komentátor a publicista. V súčasnosti je na dôchodku. Od marca 2019 do októbra 2021 pôsobil ako poradca prezidentky Zuzany Čaputovej pre vnútornú politiku.

## Životopis
Detstvo prežil v Ostrovanoch. Študoval na Filozofickej fakulte Univerzity Pavla Jozefa Šafárika v Prešove (dnes Filozofická fakulta Prešovskej univerzity v Prešove).

Po ukončení štúdia pracoval nejaký čas ako odborný asistent a od roku 1982 bol redaktorom týždenníka *[[Nové slovo]]*, ktorý bol tlačovým orgánom KSS. Vtedy už bol členom komunistickej strany. V roku 1992 začal pracovať pre denník *[[Pravda (slovenský denník)|Pravda]]*, potom krátko pre denník *Práca*. V roku 1994 kandidoval na spoločnej kandidátke predvolebnej ľavicovo orientovanej koalície štyroch politických strán Spoločná voľba. Absolvoval tiež odbornú stáž v USA. Od 1. apríla 1996 bol politickým komentátorom denníka *[[SME]]* a týždenníka *[[Trend (slovenské periodikum)|Trend]]*, spolupracoval s rádiom Slobodná Európa a pravidelne účinkoval v relácii *[[Sedem s r.o.]]*, až pokiaľ ju TV Markíza nezrušila na konci roku 2008. Účinkuje v rovnakej relácii v TV JOJ pod názvom *Sedem*. Venuje sa hlavne každodenným vnútropolitickým komentárom.

Je tiež autorom viacerých kníh s politickou tematikou: *Ľudia a ľudkovia z našej politickej elity* (1993), *Slovenské tango v roku jeden* (1993), *Mečiar a mečiarizmus* (1996), *Masky a tváre novej elity* (2000), *Chudák každý, čo po nich tú káru bude ťahať ďalej* (2017), *Ficokracia* (2025).

## Knižné publikácie
* 
* 
* 
* 
* 
*  (spoluautorka: Monika Tódová)

## Ocenenia
* 1999: Krištáľové krídlo v kategórii publicistika a literatúra
* 2008: Novinárska cena v kategórii Najlepší komentár v printových médiách (za sériu komentárov v denníku SME)
* 2013: Novinárska cena v kategórii Najlepší komentár v printových médiách spolu s Cenou Asociácie vydavateľov tlače (za sériu komentárov v týždenníku Trend)

## Referencie

## Iné projekty

## Externé odkazy
* Marián Leško – profil a články na webe denníka *SME*
* V spore o to, kto nás sem dostal, niet nevinných – rozhovor v časopise *Nové slovo* (1999)

Kategória:Osobnosti z Prešova
Kategória:Slovenskí novinári
Kategória:Slovenskí publicisti
Kategória:Slovenskí politickí komentátori
Kategória:SME
Kategória:Držitelia Krištáľového krídla
Kategória:Laureáti Novinárskej ceny
Kategória:Absolventi Filozofickej fakulty Prešovskej univerzity v Prešove
Kategória:Členovia KSČ/KSS
Newbridge (grófstvo Kildare)

**Newbridge** (ír. *Droichead Nua*) je mesto vo východnej časti Írska, v grófstve Kildare. Žije tu 18 520 obyvateľov (2006) a je druhým najľudnatejším mestom grófstva.

Mesto leží  juhozápadne od Dublinu, na strednom toku rieky Liffey, medzi mestami Naas a Kildare. Nachádza sa na križovatke ciest R416 a R445, južným okrajom mesta vedie diaľnica M7 a Newbridge má aj železničnú stanicu na hlavnej trati Dublin - Galway/Cork.

Newbridge je významné priemyselné centrum, stoja tu podniky na spracovanie ropy, výrobu šperkov zo striebra a kobercov. Svoje základne tu majú aj farmaceutické spoločnosti Wyeth Medica a Oral-B. Obchodné centrum Whitewater Shopping Centre je najväčšie obchodné centrum v Írsku mimo Dublinu.

Kategória:Mestá v Írsku
Kategória:Mestá v grófstve Kildare
Skalné chrámy v Ivanove

**Skalné chrámy v Ivanove** () je skupina chrámov, kaplniek a monastierov v severnom Bulharsku. Sú vytesané do jedného skalného masívu a obsahujú veľké množstvo nástenných malieb. Prví pustovníci v miestnych jaskyniach sa objavovali už v priebehu 12. storočia, ale vznik malieb siaha až do neskoršej doby. 

V roku 1979 boli jaskynné pamiatky zaradené na zoznam svetového kultúrneho dedičstva UNESCO.

## Iné projekty

Kategória:Lokality Svetového dedičstva v Bulharsku
Kategória:Náboženstvo v Bulharsku
Kategória:Stavby v Bulharsku
Kilcock

thumb|Kilcock
**Kilcock** (ír. *Cill Choca*) je mesto vo východnej časti Írska, v grófstve Kildare. 
V roku 2016 tu žilo 6 093 obyvateľov. 

Nachádza sa  západne od Dublinu na pravom brehu rieky Rye Water, na hranici s grófstvom Meath. Mestom preteká Royal Canal. Leží na križovatke ciest R125, R148, R 158 a R407, pri diaľnici M4 a na hlavnej železničnej trati Dublin - Sligo. 

Je tu lokalizované distribučné stredisko obchodného reťazca SuperValu a závod na výrobu žuvačiek Zed Gum. V meste stojí galéria Kilcock Art Gallery a botanická záhrada Larchill.

## Referencie


## Iné projekty

## Externé odkazy
* Oficiálna stránka 

Kategória:Mestá v grófstve Kildare
Clane

**Clane** (ír. *Claonadh*) je mesto vo východnej časti Írska, v grófstve Kildare. Žije tu 4 968 obyvateľov (2006).

Leží  západne od Dublinu na ľavom brehu rieky Liffey. Je lokalizované na križovatke ciest R403 a R407, medzi mestami Naas, Celbridge, Maynooth a Prosperous. Clane je obsluhované železničnou stanicou v obci Sallins,  na juh.

Kategória:Mestá v Írsku
Kategória:Mestá v grófstve Kildare
Krúžok (sedlo)

**Krúžok** () je sedlo v Levočských vrchoch. Prechádza ním cesta III. triedy z Ulože do Vyšných Repašov. 

## Externé odkazy
* Poloha na turistickej mape

Kategória:Sedlá v Levočských vrchoch
Prosperous

thumb|Prosperous
**Prosperous** (ír. *An Chorrchoill*) je mesto vo východnej časti Írska, v grófstve Kildare. 
V roku 2011 tu žilo 2 248 obyvateľov.

Leží  západne od Dublinu a  severozápadne od Naas, na križovatke ciest R403 a R408. Severne od mesta sa rozkladá lesopark Donadea Forest Park. 

## Referencie


## Iné projekty

Kategória:Mestá v grófstve Kildare
Rathangan

**Rathangan** môže byť sídlo v Írsku:

*v grófstve Kildare, pozri Rathangan (grófstvo Kildare)
*v grófstve Wexford, pozri Rathangan (grófstvo Wexford)